Phising
Čo je phishing?
Phishing je podvodný e-mail. Pomocou neho sa neznámy útočník snaží vylákať od prijímateľa e-mailu citlivé údaje na prihlásenie sa do Internet bankingTB.
V prípade prijatia takéhoto e-mailu vás prosíme o jeho preposlanie na adresu: firstname.lastname@example.org.
Podvodný e-mail sa javí, akoby bol zaslaný Tatra bankou, no môže obsahovať určité podozrivé znaky:
- Adresa odosielateľa nie je štandardná
- Štandardná webová adresa Tatra banky vyzerá nasledovne
- Obsahuje neznáme meno odosielateľa
- Oficiálny e-mail od Tatra banky je od konkrétneho odosielateľa
- E-mail je napísaný krkolomným jazykom a obsahuje gramatické chyby
Kliknutím na odkaz v texte mailu sa klient dostáva na podvodnú webovú stránku, kde má zadať svoje citlivé údaje.
Webová stránka sa podobá na originálnu stránku Tatra banky, avšak po načítaní neobsahuje všetky bezpečnostné znaky:
- Zelený zámoček
- Označenie https
- Stránka je umiestnená na podvodnej doméne
- Stránka je graficky nedokonalá a pôsobí ako zle načítaná
Ako postupovať pri hrozbe phishingu
Klientom odporúčame zvýšenú obozretnosť. Na podvodné e-maily za žiadnych okolností nereagujte, neklikajte na odkazy v texte emailu, ani na jeho prílohy.
V prípade, že ste údaje na podvodnej stránke vyplnili, odporúčame vám okamžite nás kontaktovať prostredníctvom DIALOG Live *1100.
Skimming
Čo je skimming ?
Skimming platobných kariet je typ podvodu, pri ktorom sa páchatelia snažia získať údaje z platobnej karty a PIN kód. Následne vytvoria duplikát karty, s ktorým najčastejšie vyberajú hotovosť z bankomatov v zahraničí.
Údaje z platobnej karty zväčša získavajú páchatelia inštaláciou špeciálnych zariadení najmä na bankomaty.
Ukážka podvodného bankomatu
- skrytá čítačka magnetického prúžku platobnej karty
- skrytá kamera alebo falošná klávesnica zaznamenáva PIN
Zaznamenávanie dát z platobných kariet
Alternatívou skimmingu na bankomatoch je zaznamenávanie dát z platobných kariet pri platení
u obchodníka alebo v reštaurácii. Takto získané údaje (bez PINu) slúžia na nákupy cez internet.
Odporúčania Tatra banky
-
Pri zadávaní PIN kódu si zakryte druhou rukou klávesnicu tak, aby ju nedokázala snímať skrytá kamera.
- Ak je to možné, využívajte bankomaty Tatra banky
- Ak máte podozrenie, že
s bankomatom bolo manipulované, transakciu nerealizujte a Vaše
podozrenie nahláste na DIALOG Live *1100.
- Majte aktívnu službu b-mail.
- Pravidelne si kontrolujte
obraty na bankovom alebo kartovom účte.
- V prípade, ak kartu podávate inej osobe (napr. pri platení), majte ju vždy "na očiach".
Technológie
Aj pri zavádzaní moderných technológií robíme maximum pre to, aby vaše peniaze boli u nás chránené. Aby sme zvýšili bezpečnosť prístupu k peniazom prostredníctvom platobných kariet, zaviedli sme viaceré opatrenia, týkajúce sa kariet, bankomatov či prihlásenia sa do Internet bankinguTB.
1. Technológia Chip & PIN
Chip & PIN predstavuje bezpečnejšiu formu platenia a bol vyvinutý tak, aby chránil držiteľov kariet, ako aj účastníkov v platobnom reťazci. Základný rozdiel predstavuje tzv. smart čip (inteligentný čip), ktorý zabezpečuje vyspelejšiu formu uchovania informácií ako magnetický prúžok.
2. Monitoring transakcií
Vaše transakcie realizované kartou neustále monitorujeme a tým vás chránime. V rámci našich aktivít sa môžete stretnúť s telefonátom od bankového odborníka, ktorý si u vás v záujme ochrany vašich peňazí preverí niektorú platbu kartou.
3. Bezpečnejšie bankomaty
Vďaka mechanickým zábranám sú bankomaty Tatra banky bezpečnejšie. Novinkou je aj riadený pohyb karty počas zasúvania a vydávania karty, ktorý znemožní načítanie údajov z magnetického prúžku platobnej karty neautorizovaným zariadením.
4. Karta a čítačka
Karta a čítačkaTB je unikátny nástroj, určený na bezpečnejšie prihlasovanie sa a potvrdzovanie platieb v Internet bankinguTB. Skladá sa z bežnej platobnej karty s čipom a čítačky čipových platobných kariet.
Ak máte záujem o zmenšený typ čítačky, môžete požiadať o miničítačku. Jej použitie v Internet bankinguTB ostáva rovnaké ako pri štandardnom type čítačky. Cena miničítačky je 8 eur.
5. Prehľad o transakciách
Držiteľ karty má možnosť nepretržite kontrolovať transakcie realizované platobnou kartou prostredníctvom: